Neuvoston 10 päivänä lokakuuta 2000 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 47/2000 Euroopan parlamentin ja neuvoston direktiivin antamiseksi moottoriajoneuvojen päästöjen aiheuttaman ilman pilaantumisen estämiseksi toteutettavia toimenpiteitä koskevan neuvoston direktiivin 70/220/ETY muuttamisesta



Virallinen lehti nro C 329 , 22/11/2000 s. 0001 - 0003



Neuvoston 10 päivänä lokakuuta 2000 vahvistama yhteinen kanta (EY) N:o 47/2000 Euroopan parlamentin ja neuvoston direktiivin 2000/.../EY antamiseksi moottoriajoneuvojen päästöjen aiheuttaman ilman pilaantumisen estämiseksi toteutettavia toimenpiteitä koskevan neuvoston direktiivin 70/220/ETY muuttamisesta (2000/C 329/01) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 95 artiklan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), noudattavat perustamissopimuksen 251 artiklassa määrättyä menettelyä(3), sekä katsovat seuraavaa: (1) Moottoriajoneuvojen päästöjen aiheuttaman ilman pilaantumisen estämiseksi toteutettavia toimenpiteitä koskevan jäsenvaltioiden lainsäädännön lähentämisestä 20 päivänä maaliskuuta 1970 annettu neuvoston direktiivi 70/220/ETY(4) on yksi moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetulla neuvoston direktiivillä 70/156/ETY(5) perustettua tyyppihyväksyntämenettelyä koskevista erillisdirektiiveistä. (2) Direktiivissä 70/220/ETY säädetään direktiivin soveltamisalaan kuuluvien moottoriajoneuvojen päästöjen testaukseen sovellettavista teknisistä eritelmistä. Ajoneuvojen sisäisistä valvontajärjestelmistä (OBD-järjestelmistä) viime aikoina saatujen kokemusten ja näiden järjestelmien nopean kehityksen vuoksi on asianmukaista mukauttaa näitä säännöksiä vastaavasti. (3) OBD-järjestelmät eivät ole tarpeeksi kehittyneet niiden ottomoottorilla varustettujen ajoneuvojen osalta, joissa käytetään polttoaineena pysyvästi tai osittain nestekaasua tai maakaasua, eikä niitä voida vaatia näihin uudentyyppisiin ajoneuvoihin ennen vuotta 2003. (4) Direktiiviä 70/220/ETY olisi muutettava vastaavasti, OVAT ANTANEET TÄMÄN DIREKTIIVIN: 1 artikla Korvataan direktiivin 70/220/ETY liitteessä I oleva 8.1 kohta seuraavasti: "8.1. Ottomoottorilla varustetut ajoneuvot 8.1.1. Bensiinillä toimivat moottorit Uusien ajoneuvotyyppien osalta 1 päivästä tammikuuta 2000 ja kaikkien ajoneuvotyyppien osalta 1 päivästä tammikuuta 2001 M1-luokan ajoneuvoihin, lukuun ottamatta ajoneuvoja, joiden enimmäismassa on suurempi kuin 2500 kg, sekä N1-luokan I-alaluokan ajoneuvoihin on asennettava OBD-järjestelmä, joka valvoo päästöjen rajoittamista liitteen XI mukaisesti. Uusien ajoneuvotyyppien osalta 1 päivästä tammikuuta 2001 ja kaikkien ajoneuvotyyppien osalta 1 päivästä tammikuuta 2002 N1-luokan II- ja III-alaluokan ajoneuvoihin sekä M1-luokan ajoneuvoihin, joiden enimmäismassa on suurempi kuin 2500 kg, on asennettava OBD-järjestelmä, joka valvoo päästöjen rajoittamista liitteen XI mukaisesti. 8.1.2. Nestekaasulla ja maakaasulla toimivat ajoneuvot Uusien ajoneuvotyyppien osalta 1 päivästä tammikuuta 2003 ja kaikkien ajoneuvotyyppien osalta 1 päivästä tammikuuta 2004 M1-luokan ajoneuvoihin, lukuun ottamatta ajoneuvoja, joiden enimmäismassa on suurempi kuin 2500 kg, sekä N1-luokan I-alaluokan ajoneuvoihin, joissa käytetään polttoaineena pysyvästi tai osittain joko nestekaasua tai maakaasua, on asennettava OBD-järjestelmä, joka valvoo päästöjen rajoittamista liitteen XI mukaisesti. Uusien ajoneuvotyyppien osalta 1 päivästä tammikuuta 2006 ja kaikkien ajoneuvotyyppien osalta 1 päivästä tammikuuta 2007 N1-luokan II- ja III-alaluokan ajoneuvoihin sekä M1-luokan ajoneuvoihin, joiden enimmäismassa on suurempi kuin 2500 kg ja joissa käytetään polttoaineena pysyvästi tai osittain joko nestekaasua tai maakaasua, on asennettava OBD-järjestelmä, joka valvoo päästöjen rajoittamista liitteen XI mukaisesti." 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään ...(6). Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan päivänä, jona se julkaistaan Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C ... (2) EYVL C ... (3) Euroopan parlamentin lausunto, annettu 17. toukokuuta 2000 (ei vielä julkaistu virallisessa lehdessä), neuvoston yhteinen kanta, vahvistettu 10. lokakuuta 2000 ja Euroopan parlamentin päätös, tehty ... (ei vielä julkaistu virallisessa lehdessä). (4) EYVL L 76, 6.4.1970, s. 1, direktiivi sellaisena kuin se on viimeksi muutettuna komission direktiivillä 1999/102/EY (EYVL L 334, 28.12.1999, s. 43). (5) EYVL L 42, 23.2.1970, s. 1, direktiivi sellaisena kuin se on viimeksi muutettuna Euroopan parlamentin ja neuvoston direktiivillä 98/91/EY (EYVL L 11, 16.1.1999, s. 25). (6) Kahdentoista kuukauden kuluttua tämän direktiivin voimaantulopäivästä. NEUVOSTON PERUSTELUT I JOHDANTO 1. Komissio esitteli 14. helmikuuta 2000 perustamissopimuksen 95 artiklaan perustuvan ehdotuksen moottoriajoneuvojen päästöjen aiheuttaman ilman pilaantumisen estämiseksi toteutettavista toimenpiteistä(1). 2. Euroopan parlamentti antoi 17. toukokuuta 2000 lausuntonsa ensimmäisessä käsittelyssä ja hyväksyi komission ehdotuksen(2). 3. Talous- ja sosiaalikomitea antoi lausuntonsa 24. toukokuuta 2000(3). 4. Neuvosto vahvisti yhteisen kantansa 10. lokakuuta 2000 perustamissopimuksen 251 artiklan mukaisesti. II TAVOITE 5. Ehdotuksen tavoitteena on muuttaa direktiiviä 70/220/ETY(4) säätämällä päivämäärät, joista alkaen ajoneuvojen sisäinen valvontajärjestelmä (OBD-järjestelmä) on pakollinen sellaisissa ottomoottoreilla varustetuissa henkilöautoissa ja kevyissä hyötyajoneuvoissa, joissa käytetään neste- tai maakaasua. III YHTEISEN KANNAN ERITTELY 6. Neuvosto tarkasteli komission ehdotusta ja muutti sitä hieman säätämällä, että sellaisiin M1-luokan ajoneuvoihin, joiden enimmäismassa on <= 2500 kg, sekä N1-luokan I-alaluokan ajoneuvoihin on asennettava OBD-järjestelmä 1. tammikuuta 2004 alkaen. Neuvosto katsoo, että OBD-järjestelmällä, jonka avulla seurataan jatkuvasti, ovatko ajoneuvon päästöt sen valmistushetkellä vahvistettujen vaatimusten mukaisia, on mahdollista havaita nopeasti ajoneuvon epäpuhtauspäästöjä vähentävien laitteiden häiriöt. Ottamalla OBD-järjestelmä käyttöön ehdotettua nopeammin (1. tammikuuta 2004 eikä 1. tammikuuta 2006) edistetään siten epäpuhtauspäästöjen vähentämistä. Lisäksi yhteinen kanta on mukautettu päivämäärään, josta alkaen sellaisiin M1-luokan nykyisiin malleihin, joiden enimmäismassa on <= 2500 kg ja joissa on dieselmoottori, on myös asennettava OBD-järjestelmä (1. tammikuuta 2004)(5). (1) EYVL C ... (2) EYVL C ... (3) EYVL C ... (4) EYVL L 76, 6.4.1970, s. 1. (5) EYVL L 334, 28.12.1999, s. 43.